През ноември 1433 г. каликстинците влизат в съглашение с католическите лоялисти, наречено "Пражки компактати". Коалицията приема Сигизмунд Люксембургски за приемник на Вацлав IV и под водачеството на Ченек от Вартемберк се изправя срещу хусистките радикали. На 30 май 1434 при Липан контрареформаторските сили нанасят решаващо поражение на таборитите и практически приключват съществуването на радикалната фракция.